Бо қарори Ҳукумати
 Ҷумҳурии Тоҷикистон
аз 1 октябри соли 2026, №644
тасдиқ шудааст

Нақшаи амали солҳои 2026-2028 Стратегияи миллии Ҷумҳурии Тоҷикистон 
дар соҳаи ҳифзи ҳуқуқи инсон барои давраи то соли 2038

	№
	Чорабиниҳо
	Муҳлати иҷро (солҳо)
	Масъули иҷро
	Натиҷаҳои чашмдошт

	1. МУАССИСАҲОИ МИЛЛӢ ДАР САМТИ ДАСТГИРӢ ВА ҲИФЗИ ҲУҚУҚИ ИНСОН

	1.
	Мустаҳкам намудани иқтидори котиботи Комиссияи назди Ҳукумати Ҷумҳурии Тоҷикистон оид ба таъмини иҷрои уҳдадориҳои байналмилалӣ дар соҳаи ҳуқуқи инсон (минбаъд - КҲИ) ва Комиссияи назди Ҳукумати Ҷумҳурии Тоҷикистон оид ба ҳуқуқи кӯдак (минбаъд - КҲК) тавассути гузаронидани таҳлил вобаста ба эҳтиёҷоти раёсати кафолатҳои ҳуқуқи инсони ДИП (захираҳои зарурии инсонӣ ва техникӣ) ва дар асоси таҳлили гузаронида андешидани чораҳои зарурӣ 
	2026-2028
	ДИП
	Таҳлили эҳтиёҷот гузаронида шуда, иқтидори котиботи Комиссияҳо – раёсати кафолатҳои ҳуқуқи инсони ДИП тақвият дода шуд

	2.
	Таҳия намудани Тартиби мониторинги ҳуқуқҳои кӯдак, аз ҷумла низоми нишондиҳандаҳо ва портали маълумотӣ барои арзёбӣ намудани сатҳи амалишавии ҳуқуқу озодиҳои кӯдакон дар кишвар бахусус кӯдакони дорои шаклҳои гуногуни маъюбият, аз ҷумла маъюбияти равонӣ
	2027-2028
	ВМИ, ВТҲИА
	Тартиби гузаронидани мониторинги ҳуқуқҳои кӯдак, аз ҷумла низоми нишондиҳандаҳо барои арзёбӣ намудани сатҳи амалишавии ҳуқуқҳои кӯдак дар кишвар таҳия карда шуд

	3.
	Таҳияи методологияи ҷамъоварӣ ва коркарди маълумот бо мақсади амалисозии тавсияҳои сохторҳои дахлдори СММ ва мониторинги иҷрои нақшаҳои амали дар ин робита тасдиқгардида  
	2026-2028
	ДИП, вазорату идораҳои дахлдор
	Механизми ҷамъоварӣ ва коркарди маълумот таҳия шуда, самаранокӣ ва сифати пешниҳоди маълумот дар самти ҳуқуқи инсон баланд бардошта шуд

	4.
	Гузаронидани омӯзиши мунтазам вобаста ба иҷрои уҳдадориҳои байналмилалӣ дар самти ҳуқуқи инсон барои шахсони тамоси вазорату идораҳо оид ба ҳуқуқи инсон  
	2026-2028
	ДИП, ВҲИ, вазорату идораҳои дахлдор
	На камтар аз 10 чорабинии омӯзишӣ барои шахсони тамоси вазорату идораҳо гузаронида шуд

	5.
	Бо дарназардошти уҳдадориҳои байналмилалӣ дар соҳаи ҳуқуқи инсон таҳия ва пешниҳоди таклифҳои мушаххас вобаста ба баланд бардоштани иқтидори умумии ВҲИ, инчунин тариқи таҷрибавӣ (пилотӣ) таъсис додани қабулгоҳҳои ҷамъиятӣ (дар ҳар як вилоят дар ҳудуди на камтар аз ду шаҳру ноҳия) 
	2026-2028
	ВҲИ, ВМ
	Таклифҳои мушаххас вобаста ба баланд бардоштани иқтидори умумии ВҲИ таҳия ва пешниҳод карда шуданд

	6.
	Тақвият додани фаъолияти гурӯҳи корӣ дар назди КҲИ оид ба баррасии ҳамаи қарорҳои аз рӯйи шикоятҳои инфиродӣ қабулгашта ва андешидани чораҳои зарурӣ ва умумӣ оид ба татбиқи онҳо 
	2026-2028
	КҲИ, ВА
	Фаъолияти гурӯҳи корӣ тақвият дода шуда, мулоҳизаҳои Кумитаи СММ оид ба ҳуқуқи инсон баррасӣ гардида, чораҳои мушаххас оид ба иҷрои онҳо андешида шуданд

	7.
	Гузаронидани чорабиниҳои омӯзишию маърифатӣ барои кормандони дастгоҳи ВҲИ ва намояндагиҳои он дар маҳалҳо оид ба ҳуқуқи инсон 
	2026-2028
	ВҲИ, ВА
	На камтар аз 10 чорабинии омӯзишию маърифатӣ оид ба масъалаҳои ҳуқуқи инсон гузаронида шуд   

	8.
	Таҳия ва пешниҳоди Барномаи таълим дар соҳаи ҳуқуқи инсон барои солҳои 2027-2031
	2026-2027
	ВҲИ, вазорату идораҳои дахлдор
	Барнома қабул карда шуд

	9.
	Таъсиси Маркази таълими ҳуқуқи инсон дар назди Ваколатдор оид ба ҳуқуқи инсон дар Ҷумҳурии Тоҷикистон
	2026-2028
	ВҲИ, ВМ, ВМИ, АХД, АНДСМИ
	Маркази таълими ҳуқуқи инсон дар назди Ваколатдор оид ба ҳуқуқи инсон дар Ҷумҳурии Тоҷикистон таъсис дода шуд

	2. ҲУҚУҚ БА ҲАЁТ

	10.
	Омӯзиши масъалаи тасдиқ (ратификатсия)-и Протоколи дуюми факултативӣ ба Паймони байналмилалӣ оид ба ҳуқуқҳои шаҳрвандӣ ва сиёсӣ (ПБҲШС)  
	2026-2028
	ПГ, ВКХ, ВА
	Аз натиҷаи омӯзиши Протоколи дуюми факултативӣ ба ПБҲШС таклифҳо пешниҳод карда шуданд

	11.
	Таҳия намудани низоми самараноки пешбурди маълумоти оморӣ оид ба ҳамаи ҳолатҳои фавт, аз ҷумла ба қайд гирифтани ҳолатҳои маҳрум намудан аз ҳаёт, тафтиш, таъқиб ва санадҳои судӣ дар мақомоти давлатии низоми иҷрои ҷазои ҷиноятӣ, ҷойҳои дастгиршавии пешакӣ ва нигоҳ доштан дар маҳбас, мақомоти тафтишотӣ ва низоми судӣ  
	2026-2028
	ПГ, СО, ВА, ВКД,
КДАМ, АНМН, АНДММК
	Низоми пешбурди маълумоти оморӣ таҳия карда шуда, самаранок фаъолият дорад  


	12.
	Омӯзиши қонунгузорӣ ва пешниҳоди таклифҳои мушаххас вобаста ба истифодаи қувва ва силоҳи оташфишон мутобиқ ба стандартҳои байналмилалӣ дар соҳаи ҳуқуқи инсон 
	2026-2028
	ПГ, ВКД, КДАМ, АНДММК, АНМН, ВА
	Қонунгузорӣ дар самти истифодаи қувва ва силоҳи оташфишон тибқи стандартҳои байналмилалӣ такмил дода шуд

	13.
	Таҳия ва ё қабули санадҳои меъёрии ҳуқуқӣ оид ба таъмини тафтиши пурра, ҳаматарафа ва холисонаи ҳама ҳолатҳои аз ҳаёт маҳрум намудан, аз ҷумла ҳолатҳои фавт дар ҷойҳои нигоҳдорӣ дар маҳбас ва ҳангоми иҷрои ҷазои ҷиноятӣ
	2026-2028
	ПГ, ВКД, КДАМ, АНДММК, АНМН, ВА
	Санадҳои меъёрии ҳуқуқии соҳа қабул ва ё такмил дода шуда, кормандони мақомоти ҳифзи ҳуқуқ ва низоми иҷрои ҷазои ҷиноятӣ бо санадҳои қабулшуда ва ё такмилдодашуда шинос гардида, онҳоро дар фаъолияти амалии худ истифода мебаранд

	14.
	Гузаронидани курсҳои мунтазами такмили ихтисос барои судяҳо, кормандони мақомоти прокуратура, мақомоти ҳифзи ҳуқуқ,  низоми иҷрои ҷазои ҷиноятӣ ва адвокатҳо оид ба масъалаҳои ҳуқуқ ба ҳаёт, тафтишоти пурра, ҳамаҷониба ва холисонаи ҳама ҳолатҳои аз ҳаёт маҳрум намудан, аз ҷумла масъалаҳои истифодаи қувва ва силоҳи оташфишон  
	2026-2028
	ПГ, ВКД, КДАМ, АНДММК, АНМН, ВА, ВҲИ, СО, ИА

	Курсҳои такмили ихтисос гузаронида шуданд

	15.
	Ба анҷом расонидани сохтмони ташхисгоҳи банақшагирифтаи КДН (ДНК)-и ҷумҳуриявӣ дар шаҳри Душанбе 
	2026-2027
	ВТҲИА, ВА
	Ташхисгоҳи КДН (ДНК)-и ҷумҳуриявӣ дар шаҳри Душанбе   сохта шуда, ба фаъолият шуруъ намуд

	16.
	Гузаронидани тренингҳои омӯзишӣ барои мустаҳкам намудани иқтидори экспертизаҳои судӣ аз рӯйи стандартҳои байналмилалии ҳуқуқ ба ҳаёт, аз ҷумла Протоколи Миннесота оид ба тафтиши эҳтимолии ғайриқонунӣ аз ҳаёт маҳрум намудан 

	2026-2027
	ВТҲИА, ВА, ПГ
	Барномаи чорабиниҳои омӯзишӣ барои коршиносони тиббӣ-судӣ аз рӯйи стандартҳои байналмилалии ҳуқуқ ба ҳаёт таҳия карда шуда, аз рӯйи онҳо тренинг ва курсҳои омӯзишӣ гузаронида шуданд    

	3. ОЗОДӢ АЗ ШИКАНҶА ВА НАМУДҲОИ ДИГАРИ МУНОСИБАТ ВА ҶАЗОИ БЕРАҲМОНА, ҒАЙРИИНСОНӢ ВА ТАҲҚИРКУНАНДАИ ШАЪНУ ШАРАФ

	17.
	Такмили минбаъдаи қонунгузорӣ оид ба масъалаҳои пешгирӣ аз шиканҷа ва намудҳои дигари муносибат ва ҷазои бераҳмона, ғайриинсонӣ ва таҳқиркунандаи шаъну шараф мутобиқ ба талаботи Конвенсияи зидди шиканҷа ва намудҳои дигари муносибат ва ҷазои бераҳмона, ғайриинсонӣ ва таҳқиркунандаи шаъну шараф (минбаъд - КЗШ) 
	2026-2028
	ПГ, СО, ВА
	Лоиҳаҳои санадҳои меъёрии ҳуқуқӣ таҳия ва муҳокимаи васеъро гузаштанд ва ба қонунгузорӣ тағйиру иловаҳои дахлдор ворид карда шуданд 

	18.
	Гузаронидани курсҳои тайёрӣ ва азнавтайёркунии кормандони мақомоти таҳқиқ ва тафтиши пешакӣ оид ба масъалаҳои риояи ҳуқуқи инсон дар низоми адолати судии ҷиноятӣ   
	2026-2028
	ПГ, ВКД, СО, АНДММК, АНМН
	Барномаи омӯзишӣ таҳия карда шуда, кормандони мақомоти таҳқиқ ва тафтиши пешакӣ аз тренингҳо гузаронида шуданд

	19.
	Андешидани чораҳо оид ба амалисозии механизми самараноки муқовимат ва тафтишоти шиканҷа ва муносибати бераҳмона, таъмин намудани механизм бо захираҳои зарурии техникӣ ва инсонӣ   
	2026-2028

	ПГ, ВКД, КДАМ, АНДММК, АНМН
	Механизми самараноки муқовимат ва тафтишоти парвандаҳои ҷиноятии алоқаманд татбиқ шуда, захираҳои зарурии техникӣ ва инсонӣ таъмин гардидаанд

	20.
	Омӯзиши масъалаи тасдиқ (ратификатсия)-и Протоколи факултативӣ ба Конвенсияи зидди шиканҷа ва намудҳои дигари муносибат ва ҷазои бераҳмона, ғайриинсонӣ ва таҳқиркунандаи шаъну шараф (минбаъд - ПФ ба КЗШ) ва андешидани тадбирҳо оид ба ташкили механизми миллии пешгирӣ 
	2026-2028
	ВА, ВҲИ, ПГ,  ВКХ
	Аз натиҷаи омӯзиш таклифҳо пешниҳод гардида, барои ташкили механизми миллии пешгирӣ чораҷӯйӣ карда шуд 

	21.
	Гузаронидани тренингҳо барои намояндагони вазоратҳои адлия, тандурустӣ ва ҳифзи иҷтимоии аҳолӣ, мақомоти ҳифзи ҳуқуқ оид ба ҳуқуқу озодиҳои шахсоне, ки аз озодӣ маҳрум шудаанд, вобаста ба ПФ ба КЗШ ва механизмҳои самараноки пешгирии шиканҷа дар ҷойҳои маҳрумӣ аз озодӣ ва ё маҳдуд кардани озодӣ
	2026-2028
	ВҲИ, ВА, ПГ, ВКД, АНМН, АНДММК, КДАМ, ВМд, ВТҲИА
	На камтар аз 5 тренинг барои ҳар як гурӯҳ гузаронида шуд   

	22.
	Мунтазам такмил додани ихтисоси кормандони ВҲИ дар самти таъмини ҳуқуқи шахсе, ки дар ҷойҳои маҳрумӣ аз озодӣ ва ё маҳдуд кардани озодӣ нигоҳ дошта мешавад
	2026-2028
	ВҲИ
	Мунтазам кормандони ВҲИ аз курсҳои такмили ихтисос гузаронида шуданд

	23.
	Таҳияи механизмҳои қонунгузорӣ оид ба гузаронидани шаҳодаткунонии тиббии шахсони дастгиршуда мутобиқи стандартҳои Протоколи Истанбул, ки гузаронидани онро табибони низоми давлатии тандурустӣ ва хусусӣ таъмин менамоянд, инчунин таҳияи тартиби пешниҳоди протоколи шаҳодаткунонии тиббӣ ва ё натиҷаи ташхиси тиббӣ-судии шахсони дастгиршуда дар ҳолатҳои муайян гардидани нишонаҳои зӯроварии ҷисмонӣ ва равонӣ ба мақомоти прокуратура ва ба ҷабрдидагони шиканҷа ва адвокатҳои онҳо пешниҳод намудани нусхаи натиҷаҳои шаҳодаткунонӣ ё ташхиси тиббӣ-судӣ
	2026-2028
	ВТҲИА, ПГ, вазорату идораҳои дахлдор
	Механизми самараноки гузаронидани шаҳодаткунонии тиббии шахсони дастгиршуда тибқи стандартҳои Протоколи Истанбул муқаррар гардида, ба санадҳои меъёрии ҳуқуқӣ тағйиру иловаҳои дахлдор ворид ва тартиби гузаронидан, ҳуҷҷатгузорӣ ва пешниҳоди натиҷаҳои шаҳодаткунонии тиббӣ ва ташхиси тиббӣ-судӣ ба мақомоти дахлдор ва шахсони манфиатдор муайян карда шуд

	24.
	Роҳандозии барномаҳои омӯзишӣ аз рӯйи стандартҳои Протоколи Истанбул дар муассисаҳои таҳсилоти олии тиббӣ (дар доираи омодасозии тодипломӣ ва баъдидипломии мутахассисони тиббӣ)
	2026-2028
	ВТҲИА, ВМИ
	Барномаҳои таълимӣ дар муассисаҳои таҳсилоти олии тиббӣ роҳандозӣ гардиданд  

	25.
	Баланд бардоштани маърифати ҳуқуқии аҳолӣ вобаста ба манъи шиканҷа 
	2026-2028
	ВА, ВКД, ПГ, СО, ВҲИ, вазорату идораҳои дахлдор
	Чорабиниҳои маърифатӣ гузаронида шуданд

	26.
	[bookmark: A3VM0Z8M7V]Гузаронидани чорабиниҳои омӯзишӣ вобаста ба шиканҷа ва дигар намудҳои муносибат ва ҷазои бераҳмона, ғайриинсонӣ ё таҳқиркунандаи шаъну шараф барои котиботи матбуотии  кормандони мақомоти ҳифзи ҳуқуқ
	2026-2028
	ПГ, ВКД, АНМН, АНДММК, ВҲИ, КДАМ
	Чорабиниҳои омӯзишӣ гузаронида шуданд

	4. МУҚОВИМАТ БО САВДОИ ОДАМОН ВА ШАКЛҲОИ ДИГАРИ ҒУЛОМИИ МУОСИР

	27.
	Гузаронидани таҳлили мутобиқати санадҳои меъёрии ҳуқуқии Ҷумҳурии Тоҷикистон бо уҳдадориҳо аз рӯйи Протоколи Ташкилоти Байналмилалии Меҳнат (минбаъд-ТБМ)-2014 ба Конвенсияи ТБМ 29 дар бораи меҳнати маҷбурӣ  
	2026-2028
	ВКД, ВА, ПГ, ВҲИ, ВММША
	Таҳлил гузаронида шуда, таклифҳои мушаххас пешниҳод шудаанд

	28.
	Омӯзиши масъалаи ҳамчун таркиби алоҳида ҷиноят эътироф намудани меҳнати маҷбурӣ тибқи уҳдадориҳо аз рӯйи Протоколи соли 2014 ба Конвенсияи ТБМ 29 дар бораи меҳнати маҷбурӣ
	2026-2028
	ПГ, ВКД, ВА, ВММША
	Масъала баррасӣ гардида, дар мавриди дастгирӣ ёфтан дар Кодекси ҷиноятии Ҷумҳурии Тоҷикистон меъёри дахлдор пешбинӣ карда мешавад  

	29.
	Ҷудо кардани захираҳои зарурии буҷетӣ барои фаъолияти самараноки паноҳгоҳҳо барои қурбониёни савдои одамон ва шаклҳои дигари ғуломии муосир
	2026-2028
	ВТҲИА, ВКД, ВММША, ВМ
	Маблағҳои буҷетӣ ҳамасола барои дастгирии паноҳгоҳҳо ҷудо карда мешаванд

	30.
	Омӯзиши масъалаи таъсиси намояндагиҳои Вазорати меҳнат, муҳоҷират ва шуғли аҳолӣ оид ба масъалаҳои муҳоҷират барои ҳифзи ҳуқуқи муҳоҷирони меҳнатӣ дар кишварҳои қабулкунандаи муҳоҷирони меҳнатӣ
	2026-2028
	ВММША, ВКХ, ВКД, ВА
	Омӯзиш гузаронида шуда, таклифи мушаххас пешниҳод гардид

	31.
	Таҳияи барномаи дастгирӣ ва барқарорсозии қурбониёни савдои одамон ва шаклҳои дигари ғуломии муосир

	2026-2028
	ВКД, ВТҲИА, ПГ, ВММША
	Барнома таҳия ва қабул гардид

	5. ҲУҚУҚ БА ОЗОДӢ ВА ДАХЛНОПАЗИРИИ ШАХСӢ

	32.
	1. Такмили қонунгузорӣ оид ба масъалаи кафолати ҳуқуқҳои асосии шахсони дастгиршуда ва дар маҳбас нигоҳдошташаванда аз рӯйи парвандаҳои ҷиноятӣ ва маъмурӣ, хизматчиёни ҳарбӣ, инчунин таъмини дастрасӣ ба шахсони дастгиршуда ва дар маҳбас нигоҳдошташаванда барои вайрон кардани қоидаҳои вуруд ба расмиёти паноҳандагӣ
	2026-2028
	ПГ, ВКД, ВМд, КДАМ
	Таклифи мушаххас пешниҳод карда шуда, дар ҳолати дастгири ёфтан лоиҳаи санади дахлдор таҳия ва пешниҳод карда мешавад

	33.
	Таҳия намудани феҳристи ягона, ки дар он ба таври ҳатмӣ вақту сабаби дастгиркунӣ,  номгӯйи шахсоне, ки дастгиркуниро амалӣ намудаанд, ҷойи дастгиркунӣ ва интиқоли минбаъда ва номгӯйи шахсоне, ки барои нигоҳдории дастгиршуда дар маҳбас масъуланд, дарҷ карда мешаванд   
	2026-2028
	ПГ, ВА, КДАМ, ВКД, АНМН, АНДММК, АИТР
	Феҳристи ягонаи расмӣ таҳия карда шуда, мавриди истифода қарор гирифт

	34.
	Такмили дастурамал ва қоидаҳо оид ба масъалаҳои муқовимати самаранок ва тафтиши ҳолатҳои вайрон кардани ҳуқуқи шахсони дастгиршуда ва шахсони дар маҳбас нигоҳдошташаванда
	2026-2028
	ПГ, КДАМ, ВКД, АНМН, АНДММК
	Дастурамал ва қоидаҳо аз нав баррасӣ гардида, тағйиру илова ворид карда шуданд 

	35.
	Гузаронидани чорабиниҳои омӯзишӣ доир ба кафолатҳои асосии ҳуқуқи инсон дар раванди дастгиркунӣ ва нигоҳ доштан дар маҳбас барои кормандони мақомоти ҳифзи ҳуқуқ ва адвокатҳо 
	2026-2028
	ПГ, ВКД, АНМН, АНДММК, ИА
	Чорабиниҳои омӯзишӣ гузаронида шуданд  

	36.
	Такмили қонунгузорӣ оид ба масъалаҳои амалигардонии назорати қонунӣ ва асоснок будани нигоҳдорӣ дар ҳабс, аз ҷумла ҳангоми ҳалли масъала дар бораи иҷборан ҷойгир кардан дар беморхонаҳои касалиҳои руҳӣ,  иҷозат додан ва амалигардонии дастрасии расмиёти паноҳандагӣ барои шахсони дар маҳбас ва ё ҷойҳои маҳрумӣ аз озодӣ нигоҳдошташаванда барои вайрон кардани қоидаҳои вуруд   
	2026-2028
	ПГ, СО, ВКД,  ВА
	Лоиҳаҳои санадҳои меъёрии ҳуқуқӣ таҳия шуда, муҳокимаи васеъро гузаштанд

	6. ҲУҚУҚИ ШАХСОНИ АЗ ОЗОДӢ МАҲРУМШУДА

	37.
	Такмили Кодекси иҷрои ҷазои ҷиноятии Ҷумҳурии Тоҷикистон бо дар назардошти табъиз накардани шахсони маҳкумшудаи гирифтори ВНМО, инчунин маҳкумшудагон-истеъмолкунандагони маводди нашъадор  
	2026-2028
	ВА, ВТҲИА
	Ба Кодекси иҷрои ҷазои ҷиноятии Ҷумҳурии Тоҷикистон тағйиру иловаҳои дахлдор ворид карда шуданд  

	38.
	Такмили қонунгузории Ҷумҳурии Тоҷикистон вобаста ба мутобиқати Қоидаҳои стандартии СММ оид ба муносибат бо занони маҳкумшуда (Қоидаҳои Бангкок)  
	2026-2028
	ВА, ККЗО
	Таҳлили қонунгузорӣ вобаста ба мутобиқати он ба Қоидаҳои стандартии СММ оид ба муносибат бо занони маҳкумшуда гузаронида шуд, тағйиру иловаҳо ба санадҳои дахлдор ворид карда шуданд 

	39.
	Баргузор намудани чорабиниҳои омӯзишӣ барои ҳайати низоми иҷрои ҷазои ҷиноятии Ҷумҳурии Тоҷикистон оид ба масъалаи пешгирии ВНМО дар ҷойҳои маҳрумӣ аз озодӣ, аз ҷумла санҷиши ихтиёрии ВНМО ва машваратдиҳӣ оид ба табобати зиддивирусӣ, табъиз накардани шахсони гирифтори ВНМО ва гурӯҳҳои осебпазири аҳолӣ бо дар назардошти муносибати гендерӣ
	2026-2028
	ВА, ВТҲИА, ВҲИ
	Дар давоми як сол на кам аз 5 чорабинии омӯзишӣ гузаронида шуд


	40
	Мунтазам гузаронидани чорабиниҳои омӯзишӣ оид ба масъалаҳои ҳуқуқи инсон барои кормандони муассисаҳои ислоҳӣ  
	2026-2028
	ВА, ВҲИ
	Кормандони муассисаҳои ислоҳӣ мунтазам тренинг ва семинарҳо мегузаранд   

	41.
	Таҳияи маводди иттилотӣ оид ба ҳуқуқи инсон дар ҷойҳои маҳрумӣ аз озодӣ, аз ҷумла гурӯҳҳои осебпазир, ба монанди ноболиғони маҳкумшуда, занони маҳкумшуда, маъюбон, шахсони дорои нуқсони саломатӣ, шахсони гирифтори ВНМО ва ғайра  
	2026-2028
	ВА, ВТҲИА, ВҲИ
	Маводди иттилоотӣ оид ба ҳуқуқи инсон дар ҷойҳои маҳрумӣ аз озодӣ таҳия карда шуда, миёни маҳкумшудагон паҳн карда мешаванд 

	42.
	Мавриди баррасӣ қарор додани масъалаи аз қонунгузорӣ хориҷ намудани муқаррарот оид ба изолятори интизомӣ дар колонияи тарбиявӣ 
	2026-2028
	ВА, ПГ,  ВҲИ
	Вобаста ба масъалаи мазкур таклифҳои мушаххас пешниҳод гардиданд

	43.
	Пешбинӣ намудани ҷойи алоҳида (бинои иловагӣ) барои нигоҳдории духтарони ноболиғи маҳкумшуда дар муассисаи ислоҳии занона ва бо таҳсил фаро гирифтани онҳо
	2026-2028
	ВА, ВМИ, ВМ, ВҲИ
	Бинои иловагӣ пешбинӣ карда шуда, духтарони ноболиғи маҳкумшуда ба таҳсил фаро гирифта шуданд

	44.
	Таъмини дастрасии дастгиршудагон, маҳкумшудагони гирифтори ВНМО ва сил ба табобати ВНМО ва сил аз ҳисоби маблағҳои буҷети давлатӣ дар ҷойҳои маҳрумӣ аз озодӣ 
	2026-2028
	ВА, ВТҲИА, ВМ
	Дастрасии дастгиршудагон ва маҳкумшудагони гирифтори ВНМО ва сил аз ҳисоби маблағҳои буҷети давлатӣ дар ҷойҳои маҳрумӣ аз озодӣ ба табобат фаро гирифта шуданд  

	7. ҲУҚУҚ БА АДОЛАТИ СУДӢ ВА ҲУҚУҚ БА БАРРАСИИ ОДИЛОНАИ СУДӢ

	45.
	Идомаи такмили қонунгузорӣ оид ба масъалаҳои ҳуқуқ ба баррасии судии одилона, аз ҷумла меъёрҳо оид ба таъмини дастрасии гурӯҳҳои осебпазир, бахусус кӯдакон, маъюбон, занон ба адолати судӣ    
	2026-2028
	СО, ВА, ВТҲИА, ВМИ, ПГ, ВҲИ
	Қонунгузорӣ бозбинӣ гардид

	46.
	Тақвият бахшидан ба кори сомонаҳои расмии судҳо ва мунтазам нав кардани маълумот оид ба фаъолияти онҳо, ҷорӣ намудани низоми иттилоотии мурофиаи судӣ ва такмил додани қонунгузорӣ дар бораи дастрасӣ ба иттилоот оид ба фаъолияти судҳо бо мақсади бартараф намудани ихтилофу норасоӣ байни санадҳои дигари меъёрии ҳуқуқӣ
	2026-2028
	СО, СОИ, СК, АИТР
	Кори сомонаҳои судҳо тақвият ёфта, дастрасӣ ба иттилоот оид ба фаъолияти судҳо таъмин карда шуд

	47.
	Такмил ва ё омӯзиши дар таҳрири нав қабул намудани Қонуни конститутсионии Ҷумҳурии Тоҷикистон «Дар бораи судҳои Ҷумҳурии Тоҷикистон»  
	2027-2028
	СО, СОИ, ВА
	Қонунгузорӣ такмил дода шуда ва ё дар ҳолати зарурият дар таҳрири нав қабул карда шуда, ба талаботи санадҳои байналмилалӣ мутобиқ гардонида шуд

	48.
	Бозбинӣ намудани равандҳои корӣ дар мурофиаҳои судӣ ва дар ин замина такмил додани кодексҳои мурофиавӣ бо дар назардошти воридсозии равандҳои рақамикунонии мурофиаи судӣ
	2026-2028
	СО, СОИ, СК, АИТР
	Кодексҳои мурофиавӣ бо дар назардошти воридсозии равандҳои рақамикунонии мурофиаи судӣ такмил дода шуданд

	49.
	Амалисозии иқдомҳои минбаъда барои таъмин намудани мустақилияти ҳокимияти судӣ, аз ҷумла тавассути «Барномаи рушди ҳокимияти  судӣ» таъмин намудани мурофиаи судии кушода, одилона ва мустақил мутобиқ ба стандартҳои байналмилалии истеҳсолоти судии одилона
	2026-2028
	СО, СК,  СОИ

	Идома додани ислоҳоти низоми судӣ ва таъмин кардани мустақилияти ҳокимияти судӣ

	50.
	Тақвият бахшидани раванди таъсиси утоқҳои махсус барои пурсиши ноболиғон (утоқҳои дӯстона) дар мақомоти судӣ
	2026-2028
	СО, ВМ
	Раванди таъсиси утоқҳои махсус барои пурсиши ноболиғон (утоқҳои дӯстона) дар мақомоти судӣ тақвият дода шуд

	51.
	Тақвият додани мустақилияти Коллегияи тахассусии судяҳо
	2026-2028
	СО
	Ба санадҳои меъёрии ҳуқуқии дахлдор вобаста ба фаъолияти Коллегияи тахассусии судяҳо бо мақсади таъмин кардани мустақилияти онҳо тағйиру иловаҳо ворид карда шуданд   

	52.
	Баррасии масъалаи ворид намудани тағйирот ба Кодекси ҷиноятии Ҷумҳурии Тоҷикистон оид ба  ҷавобгарии ҷиноятӣ кашидан барои монеа шудан барои аз ҷониби адвокатҳо амалӣ кардани вазифаҳои қонунии худ, вайрон кардани сирри адвокатӣ ва ё суиистифода аз чораҳои махсуси тафтишотӣ ҳангоми баамалбарории дурусти уҳдадориҳои касбии қонунии худ
	2026-2028
	ВА, ПГ, СО, ИА

	Таклифҳои мушаххас пешниҳод карда шуданд 

	53.
	Такмили Қонуни Ҷумҳурии Тоҷикистон «Дар бораи ёрии ҳуқуқӣ» вобаста ба дастрасии ноболиғон ба ёрии ҳуқуқӣ
	2026-2028
	ВА, ИА
	Тағйиру иловаҳои дахлдор ворид карда шуданд

	54.
	Таъмини дастрасии гурӯҳҳои осебпазир ба ёрии ҳуқуқии ройгони дуюмдараҷа оид ба парвандаҳои маданӣ, маъмурӣ ва ҷиноятӣ дар ҳамаи минтақаҳо   
	2026-2028
	ВА, ИА
	Меъёрҳои қонунгузорӣ дар бораи ёрии ҳуқуқии ройгони дуюмдараҷа оид ба парвандаҳои маданӣ, маъмурӣ ва ҷиноятӣ амалӣ карда шуда, самаранок фаъолият менамояд  

	55.
	Мунтазам гузаронидани чорабиниҳои иттилоотӣ дар бораи фаъолияти марказҳои ёрии ҳуқуқӣ барои таъмин намудани дастрасии доираи васеи шахсон ба ёрии ҳуқуқии ройгон   
	2026-2028
	ВА, ИА, СО, ВКД, АНДММК, АНМН, ПГ, ҶШ
	Чорабиниҳои иттилоотӣ вобаста ба фаъолияти марказҳои ёрии ҳуқуқӣ гузаронида шуданд 

	56.
	Мустаҳкам намудани иқтидори иҷрочиёни Хадамоти иҷро тавассути ташкил кардани чорабиниҳои омӯзишӣ ва такмили ихтисос ва таъмин намудани шароити корӣ, аз ҷумла нақлиёт, таҷҳизот ва захираҳои дигар    
	2026-2028
	ХИ, СО, СОИ, ВМ
	Иҷрочиёни судӣ мунтазам аз омӯзиш ва курсҳои такмили ихтисос мегузаранд ва захираҳои зарурӣ барои фаъолияти самараноки иҷрочиёни судӣ ҷудо карда мешаванд    

	57.
	Таъмини минбаъдаи васеъ намудани дастрасӣ ба низоми фаъолияти ёрии ҳуқуқӣ 
	2026-2028
	ВА, ВМ
	Шумораи марказҳои ёрии ҳуқуқӣ дар саросари ҷумҳурӣ зиёд шуда, торафт шумораи зиёди шаҳрвандон, аз ҷумла гурӯҳҳои осебпазир, дастрасӣ ба ёрии ҳуқуқии ройгони босифатро дар маҳалҳо пайдо мекунанд  

	58.
	Таҳия ва амалӣ гардонидани механизмҳои расонидани хизматрасониҳои сайёр ба гурӯҳҳои алоҳидаи осебпазир, аз ҷумла қурбониёни зӯроварии хонаводагӣ, маъюбон ва шахсони дигар, ки аз дастрасии ҷисмонӣ ба адвокатҳо ва ё  таъминкунандагони дигари ёрии ҳуқуқӣ маҳрум мебошанд  
	2026-2028

	ВА, ИА, ҶШ
	Механизмҳои гуногуни расонидани хизматрасониҳои мобилӣ ба гурӯҳҳои алоҳидаи осебпазир, аз ҷумла қурбониёни зӯроварии хонаводагӣ, маъюбон ва ғайра таҳия карда шуда, самаранок фаъолият менамоянд  

	59.
	Таҳия ва қабул намудани Қонуни Ҷумҳурии Тоҷикистон «Дар бораи медиатсия»
	2026-2028

	ВА, СО, ВҲИ
	Қонуни Ҷумҳурии Тоҷикистон «Дар бораи медиатсия» таҳия ва қабул гардид

	8. ҲУҚУҚ БА ОЗОДИИ ИЗҲОРИ АҚИДА, МУТТАҲИД ШУДАН, 
ҶАМЪОМАДҲОИ ОСОИШТА ВА ЭЪТИҚОДИ ДИНӢ

	60.
	Такмили қонунгузории соҳаи воситаҳои ахбори омма
	2026-2028
	ВФ, ВА, КТР
	Пешниҳодҳои мушаххас манзур гардид

	61.
	Мутобиқ намудани «Тартиб дар бораи аккредитатсияи журналистони хориҷӣ дар ҳудуди Ҷумҳурии Тоҷикистон» ба стандартҳои байналмилалӣ ва қонунгузории амалкунандаи Ҷумҳурии Тоҷикистон
	2026-2027
	ВКХ, ВА, КДАМ, ВФ, КТР
	Тартиб такмил дода шуд 


	62.
	Такмил додани қарори Пленуми Суди Олии Ҷумҳурии Тоҷикистон аз 23 декабри соли 2011, №7 «Дар бораи аз ҷониби судҳо татбиқ намудани қонунгузорӣ оид ба ҳифзи шаъну шараф ва эътибори кории шаҳрвандон ва шахсони ҳуқуқӣ» дар заминаи стандартҳои байналмилалӣ
	2026-2027
	СО, СОИ
	Қарор такмил дода шуд

	63.
	Ба роҳ мондани низоми ягонаи электронии баҳисобгирии давлатии воситаҳои ахбори омма дар назди Вазорати фарҳанги Ҷумҳурии Тоҷикистон ва рақамикунонии идоракунии соҳа
	2026-2027
	ВФ, КТР, АИТР
	Низоми ягонаи электронӣ ба роҳ монда шуд

	64.
	Таҳияи ҳуҷҷатҳои банақшагирии стратегии соҳавӣ барои инкишофи бозори воситаҳои ахбори омма 
	2026-2028
	ВФ, КТР, ВА, ВРИС
	Ҳуҷҷатҳои банақшагирии стратегии соҳавӣ оид ба инкишофи бозори воситаҳои ахбори омма таҳия гардиданд

	65.
	Гузаронидани таҳлили Қонуни Ҷумҳурии Тоҷикистон «Дар бораи реклама» бо мақсади такмили минбаъдаи он ва мутобиқат ба талаботи санадҳои байналмилалӣ
	2026-2027
	ВФ, ХЗ, КТР, ВА
	Таклифҳои мушаххас пешниҳод карда шуданд

	66.
	Гузаронидани чорабиниҳои омӯзишӣ барои кормандони ВАО ва блогерон вобаста ба риояи одоби муошират бидуни табъиз дар ВАО
	2026-2028
	ВФ, ВҲИ, ВКД, КТР,  ҶШ
	Чорабиниҳои омӯзишӣ гузаронида шуданд

	67.
	Омӯзиши масъалаи такмил додани қонунгузорӣ дар соҳаи озодии муттаҳидшавӣ тибқи тавсияҳои дахлдори ниҳодҳои СММ бо ҷалби намояндагони ҷомеаи шаҳрвандӣ ва мутахассисон дар ин соҳа 
	2026-2028
	ВА, ММҚ, ВҲИ, КДАМ

	Пешниҳодҳо оид ба такмили қонунгузории соҳаи мазкур манзур карда шуданд     

	68.
	Омӯзиши масъалаи такмил додани қонунгузорӣ дар соҳаи озодии виҷдон ва иттиҳодияҳои динӣ тибқи тавсияҳои ниҳодҳои дахлдори СММ 
	2026-2028
	КДТҶМ, ВА, ММҚ, ВҲИ
	Омӯзиш гузаронида шуда, таклифҳо манзур карда шуданд     

	69.
	Ташкили озмунҳои касбӣ ва фестивалҳои байналмилалӣ оид ба ҳунари халқӣ, санъат ва адабиёт бо мақсади тарғиби гуногунии фарҳангӣ ва гуфтугуи байнифарҳангӣ (ҳар сол)
	2026-2028
	ВФ, ВКХ
	Чорабиниҳо гузаронида шуданд

	70.
	Густариши робитаҳои байналмилалӣ дар доираи конвенсияҳои ЮНЕСКО, махсусан дар масъалаҳои ҳифзи мероси фарҳангӣ, гуногунии фарҳангӣ ва озодии эҷодиёт (ҳар сол)

	2026-2028
	АҲМТФ, ВФ, ВКХ, КТР
	Пурзӯр гардидани ҳамкории байналмилалии Тоҷикистон дар соҳаи фарҳанг, татбиқи стандартҳои байналмилалӣ дар соҳаи ҳифзи ҳуқуқи фарҳангӣ, баланд гардидани нуфузи кишвар дар арсаи ҷаҳонӣ

	71.
	Омӯзиши масъалаи қабули Қонуни Ҷумҳурии Тоҷикистон «Дар бораи ҳуқуқи муаллиф ва ҳуқуқҳои вобаста ба он» дар таҳрири нав ва ё такмили он вобаста ба танзими истифодаи асарҳо дар шабакаҳои иттилоотию телекоммуникатсионӣ, воридсозии истисноҳо ба манфиати нобиноён ва ҳифзи технологии асарҳо мутобиқи уҳдадориҳои байналмилалии Ҷумҳурии Тоҷикистон
	2026-2028
	ВФ,  ВА, ММҚ
	Омӯзиш гузаронида шуда, таклифҳои мушаххас вобаста ба қабул ва ё такмили қонун пешниҳод карда шуданд

	72.
	Мутобиқ намудани Қонуни Ҷумҳурии Тоҷикистон «Дар бораи ҳуқуқи муаллиф ва ҳуқуқҳои вобаста ба он» ба талаботи Шартномаи Марокаш, пешбини намудани истисноҳо ба манфиати нобиноён ва шахсони дорои нуқсони биноӣ, муайян намудани мақомоти ваколатдор ва ташкили механизми таҳияи нусхаҳо дар форматҳои дастрас
	2026–2027
	ВФ, ВА, ММҚ
	Меъёрҳои қонун ба талаботи Шартномаи Марокаш мутобиқ карда шуда, истисноҳо муайян гардида ва механизм таҳия карда шуд

	73.
	Омӯзиши масъалаи таъсиси идораи дастаҷамъии ҳуқуқҳои амволии муаллифон ва уҳдадориҳои Созишномаи ИДМ аз 24 сентябри соли 1993 оид ба ҳамкорӣ дар соҳаи ҳифзи ҳуқуқи муаллифӣ
	2026–2027
	ВФ, ВМ, ВРИС
	Таклифҳои мушаххас пешниҳод гардида, қадамҳои минбаъда муайян карда шуданд 

	74.
	Амалӣ намудани чорабиниҳои маърифатӣ ва фаҳмондадиҳӣ ҷиҳати таъмини ҳуқуқ ба озодии виҷдон ва эътиқод, таҳаммулпазирӣ ва ҳамдигарфаҳмӣ дар ҷомеа
	2026-2028
	КДТҶМ, ВҲИ, МИМҲД
	Чорабиниҳои маърифатӣ ва фаҳмондадиҳӣ ҷиҳати таъмини ҳуқуқ ба озодии виҷдон ва эътиқод, таҳаммулпазирӣ ва ҳамдигарфаҳмӣ дар ҷомеа гузаронида шуданд

	75.
	Мунтазам гузаронидани чорабиниҳои омӯзишӣ оид ба масъалаҳои ҳуқуқ ба озодии виҷдон ва эътиқод, мустаҳкам кардани муколамаи байнидинӣ барои кормандони соҳаи дин, танзими ҷашну маросим ва намояндагони иттиҳодияҳои динӣ
	2026-2028
	КДТҶМ, ВҲИ, МИМҲД
	Кормандони соҳаи дин, танзими ҷашну маросим ва намояндагони иттиҳодияҳои динӣ ба тренингҳо ва семинарҳои омӯзишӣ фаро гирифта шуданд

	76.
	Дар доираи Барномаи таълим ва тарбияи ҳуқуқии шаҳрвандони Ҷумҳурии Тоҷикистон барои солҳои 2020-2030, ки бо қарори Ҳукумати Ҷумҳурии Тоҷикистон аз 27 ноябри соли 2019 тасдиқ шудааст, ба омӯзиши қонунҳо ва санадҳои дигари меъёрии ҳуқуқӣ фаро гирифтани аҳолии Ҷумҳурии Тоҷикистон
	2026-2028
	ВА, ММҚ, ВҲИ, МИМҲД
	Чорабиниҳои маърифатӣ ташкил ва гузаронида шуданд

	9. ҲУҚУҚ БА БАРОБАРӢ ВА МАНЪИ ТАБЪИЗ

	77.
	Такмили қонунгузории Ҷумҳурии Тоҷикистон оид ба масъалаҳои баробарӣ ва манъи табъиз (дар доираи гурӯҳи корӣ)
	2026-2028
	ВҲИ, ВА, ПГ, ККЗО, ВКД, ВММША
	Қонунгузорӣ такмил дода шуд   

	78.
	Такмили Кодекси ҳуқуқвайронкунии маъмурӣ, Кодекси тандурустӣ ва Қонуни Ҷумҳурии Тоҷикистон «Дар бораи фаъолияти оперативӣ-ҷустуҷӯӣ» бо мақсади риояи ҳуқуқҳои шахсони бо ВНМО зиндагоникунанда  
	2026-2028
	ВТҲИА, ПГ, ВА
	Тағйироти дахлдор ба қонунгузории Ҷумҳурии Тоҷикистон ворид карда шуданд 

	79.
	Таҳким бахшидани фаъолияти сохтори махсусгардонидашуда оид ба масъалаҳои гузаронидани экспертизаи давлатии зиддитабъизии санадҳои меъёрии ҳуқуқӣ ва лоиҳаҳои онҳо, аз ҷумла бо захираҳои моддӣ-техникӣ, инсонӣ ва молиявӣ таъмин намудан, инчунин таҳияи барномаи тайёр кардани мутахассисон дар ин самт
	2026-2028
	ВҲИ, ВМ
	Дар дастгоҳи Ваколатдор оида ба ҳуқуқи инсон шуъбаи экспертизаи давлатии зиддитабъизии санадҳои меъёрии ҳуқуқӣ бо захираҳои кофии моддӣ-техникӣ ва инсонӣ таъсис дода шуда, кормандони он мунтазам ба омӯзиш фаро гирифта мешаванд

	80.
	Гузаронидани чорабиниҳои омӯзишӣ оид ба масъалаҳои баробарӣ ва табъиз накардан миёни намояндагони мақомоти давлатӣ   
	2026-2028
	ВҲИ, вазорату идораҳои дахлдор
	Барномаҳои омӯзишӣ ва такмили ихтисос оид ба масъалаҳои баробарӣ ва табъиз накардан барои кормандони мақомоти давлатӣ бо дар назардошти фаъолияти касбии онҳо таҳия карда шуд ва тренингу семинарҳо барои намояндагони мақомоти давлатӣ оид ба  масъалаҳои баробарӣ ва табъиз накардан гузаронида шуданд  

	81.
	Гузаронидани чорабиниҳои васеи маърифатию маълумотӣ барои аҳолӣ оид ба масъалаҳои баробарӣ ва табъиз накардан, инчунин оид ба қонунгузории нав дар бораи манъи табъиз   
	2026-2028
	ВҲИ, вазорату идораҳои дахлдор
	Чорабиниҳои маърифатию иттилоотӣ барои аҳолӣ оид ба масъалаҳои баробарӣ ва табъиз накардан таҳия карда шуда, тавассути радио ва телевизион, ВАО-и чопию электронӣ, шабакаҳои иҷтимоӣ, инчунин тавассути вохӯриҳо бо аҳолӣ паҳн карда мешаванд    

	82.
	Мавриди баррасӣ қарор додани таҳия ва қабули қарори Пленуми Суди Олӣ оид ба масъалаҳои баррасии парвандаҳои маъмурӣ, маданӣ ва ҷиноятии ба табъиз   алоқаманд
	2026-2028
	СО
	Таҳия ва қабули қарори Пленуми Суди Олӣ оид ба масъалаҳои баррасии парвандаҳои маъмурӣ, маданӣ ва ҷиноятии ба табъиз   алоқаманд мавриди баррасӣ қарор дода шуд

	83.
	Гузаронидани тренингҳои мунтазам оид ба масъалаҳои муқовимат, баррасӣ ва тафтиши парвандаҳои ҷиноятии ба табъиз  алоқаманд барои кормандони мақомоти ҳифзи ҳуқуқ ва адвокатҳо  
	2026-2028
	ВҲИ, ПГ, ВКД, КДАМ, АНМН, АНДММК, ИА
	Барои кормандони мақомоти ҳифзи ҳуқуқ ва адвокатҳо мунтазам тренингҳо ва семинарҳо гузаронида шуданд  

	84.
	Омӯзиши масъалаи бознигарии ҷавобгарии ҷиноятӣ барои сироят кардан ба ВНМО 
	2026-2028
	ПГ, ВА, ВТҲИА

	Омӯзиш гузаронида шуда, таклифҳои дахлдор пешниҳод карда шуд   

	85.
	Қабули Тартиби гузаронидани экспертизаи зиддитабъизии лоиҳаи санадҳои меъёрии ҳуқуқӣ
	2026-2027
	ВҲИ, ВА
	Тартиб қабул карда шуд

	10.  БАРОБАРИИ ГЕНДЕРӢ, ВАСЕЪ НАМУДАНИ ҲУҚУҚ ВА ИМКОНИЯТҲОИ ЗАНОН, 
ПЕШГИРИИ ЗӮРОВАРӢ НИСБАТИ ЗАНОН ВА ЗӮРОВАРӢ ДАР ОИЛА

	86.
	Гузаронидани таҳлил ва пешниҳоди таклифҳо ҷиҳати такмили Қонуни Ҷумҳурии Тоҷикистон «Дар бораи кафолатҳои давлатии баробарҳуқуқии мардону занон ва имкониятҳои баробари амалигардонии онҳо» (гурӯҳи корӣ оид ба баробарии гендерӣ)
	2026-2028
	ККЗО, ВА, ВҲИ, ММҚ, вазорату идораҳои дахлдор
	Таҳлил гузаронида шуда, таклифҳо пешниҳод шуданд

	87.
	Омӯзиши масъалаи ҷорӣ намудани чораҳои махсуси муваққатӣ (квотаҳо) бо мақсади таъмини баробарии воқеӣ 

	2027
	ККЗО, ВА, АХД, ВҲИ, ММҚ, вазорату идораҳои дахлдор
	Омӯзиш гузаронида шуда, таклифи мушаххас пешниҳод гардид

	88.
	Такмили Қонуни Ҷумҳурии Тоҷикистон «Дар бораи пешгирии зӯроварӣ дар оила» 
	2026-2028
	ВКД, ККЗО, ВА, ММҚ
	Қонун такмил дода шуд

	89.
	Таҳия (такмил)-и барномаҳои омӯзишӣ ва такмили ихтисос дар бораи ҳуқуқи занон ва баробарии гендерӣ барои намояндагони мақомоти давлатӣ 

	2026-2028
	ККЗО, ВҲИ, СО, ПГ, вазорату идораҳои дахлдор
	Таҳлили барномаҳои мавҷудаи таълимӣ гузаронида шуда, барномаҳои омӯзишӣ оид ба масъалаҳои ҳуқуқи занон ва баробарии гендерӣ дар мақомоти давлатӣ таҳия карда шуданд 

	90.
	Омӯзиши масъалаи пешгирии бастани ақди никоҳ бо шахсоне, ки ба синни никоҳӣ нарасидаанд
	2027
	ККЗО, ВА, СО, ВМИ, ВҲИ
	Омӯзиш гузаронида шуда, таклифи мушаххас пешниҳод карда шуд

	11. ҲУҚУҚИ ДАСТРАСӢ БА МАНЗИЛИ МУНОСИБ, ҲУҚУҚИ ИНСОН БА ОБИ 
ОШОМИДАНӢ ВА ҲОЛАТИ САНИТАРӢ

	91.
	Дар амал татбиқ намудани механизми ҷамъоварӣ ва коркарди маълумоти оморӣ дар бораи шахсони бехона бо дар назардошти равиши ҳуқуқҳифзнамоӣ

	2026-2028
	АО, ВКД, СО, ПГ, ВА, ВММША, ВҲИ, КРМ, КҶВ
	Механизми ҷамъоварӣ ва коркарди маълумоти оморӣ дар бораи шахсони бехона таҳия карда шуд


	92.
	Омӯзиши масъалаи таҳия ва қабули қарори Пленуми Суди Олӣ дар бораи иштироки ҳиссавӣ 

	2026-2028
	СО, СОИ
	Омӯзиш гузаронида шуда, таклифҳои мушаххас пешниҳод гардиданд 

	93.
	Омӯзиши масъалаи таҳия ва қабули Кодекси шаҳрсозӣ дар таҳрири нав 
	2026-2028
	КМС
	Омӯзиш гузаронида шуда, таклифҳои мушаххас пешниҳод гардиданд

	94.
	Омӯзиши масъалаи таҳия ва қабули Кодекси энергетикии Ҷумҳурии Тоҷикистон
	2026-2027
	ВЭЗО, ВА, ММҚ
	Омӯзиш гузаронида шуда, таклифҳои мушаххас пешниҳод гардиданд

	95.
	Ба Кодекси манзили Ҷумҳурии Тоҷикистон ворид намудани тағйирот вобаста ба ҳифзи ҳуқуқи инсон ба манзил ва рушди манзили иҷтимоӣ
	2026-2028
	КМС, МИМҲД
	Ба Кодекси манзили Ҷумҳурии Тоҷикистон тағйирот ворид карда шуданд

	12. ҲУҚУҚ БА САТҲИ АЗ ҲАМА БАЛАНДИ ИМКОНПАЗИРИ СОЛИМИИ ҶИСМОНӢ ВА РУҲӢ

	96.
	Таъмини муассисаҳои ёрии тотаваллудӣ, таваллудӣ ва кӯдакона бо воситаҳои ҳимояи фардӣ ва маводди безараркунанда 
	2026-2028
	ВТҲИА
	Воситаҳои ҳимояи фардӣ ва маводди безараркунанда таъмин карда шуданд

	97.
	Тақвият додани механизмҳои нигоҳубини модару кӯдак тавассути муоинаҳои пеш аз таваллуд ва системаҳои муроҷиати барвақтӣ бо дарназардошти зарурати пешниҳоди дастгирии равонӣ ҳангоми таваллуди кӯдаки дорои маъюбият, аз ҷумла синдроми Даун ва хусусиятҳои дигари ҷисмонӣ
	2026-2028
	ВТҲИА
	Механизмҳои нигоҳубини модару кӯдак тавассути муоинаҳои пеш аз таваллуд ва системаҳои муроҷиати барвақтӣ тақвият дода шуданд 

	98.
	Таҳия ва қабули барномаи ягонаи миллӣ оид ба рушди барвақти кӯдакӣ (РБК), ки низомҳои тандурустӣ, ғизо, маориф ва ҳифзи иҷтимоиро барои таъмини дастгирии ҳамаҷонибаи кӯдакон аз таваллуд то дохил шудан ба мактаб муттаҳид мекунад, бо дарназардошти кӯдакони дорои хусусиятҳои рушди равонӣ ва ҷисмонӣ

	2026-2028
	ВТҲИА, ВҲИ
	Барномаи ягонаи миллӣ оид ба рушди барвақти кӯдакӣ (РКК), ки низомҳои тандурустӣ, ғизо, маориф ва ҳифзи иҷтимоиро барои таъмини дастгирии ҳамаҷонибаи кӯдакон аз таваллуд то дохил шудан ба мактаб муттаҳид мекунад, таҳия ва қабул карда шуд 

	99.
	Таҳияи Чаҳорчӯбаи миллии дастгирии волидон бо нақшаи амали босифат ва нишондоди хароҷотҳо бо мақсади баланд бардоштани иқтидор ва малакаҳои парасторон вобаста ба омӯзиши барвақтӣ ва нигоҳубини вокунишӣ дар хона ва сатҳи маҳал 
	2026-2028
	ВТҲИА
	Чаҳорчӯбаи миллӣ таҳия карда шуд 

	100.
	Тавсеа додани хизматрасонии муайянкунии барвақтӣ ва скрининги рушд барои кӯдакони маъюбиятдошта ва дорои ақибмонии рушд, ки бо барномаҳои дахолати барвақт алоқаманданд
	2026-2028
	ВТҲИА
	Хизматрасониҳо тавсеа дода шуданд

	101.
	Иттилоотонии аҳолӣ бо роҳи гузаронидани чорабиниҳои оммавӣ дар бораи пешгирии бемориҳо ва саломатии репродуктивӣ бо ҷалби ташкилотҳои ҷамъиятии маҳаллӣ 
	2026-2028
	ВТҲИА
	Чорабиниҳои иттилоотӣ гузаронида шуданд

	102.
	Васеъ намудани фарогирӣ ва баланд бардоштани сифати хизматрасонӣ ба занони ҳомила бо мақсади пешгирии гузаронидани ВНМО аз модар ба кӯдак ва ташхиси барвақтинаи ВНМО миёни навзодон  
	2026-2028
	ВТҲИА
	Фарогирии занони ҳомила ва модару кӯдак васеъ карда шуда, сифати хизматрасониҳо баланд бардошта шуд

	103.
	Анҷом додани таҳлили вазъ ва таҳия намудани ҳуҷҷати стратегӣ (барнома, нақшаи соҳавӣ) оид ба солимии руҳӣ дар Ҷумҳурии Тоҷикистон
	2026-2028
	ВТҲИА, ВА, ММҚ
	Ҳуҷҷати банақшагирии стратегӣ қабул карда шуд

	104.
	Васеъ намудани имкониятҳои духтарон ва писарони мубталои ВНМО бо роҳи баланд бардоштани малака ва донишҳои онҳо, ки барои эътирофи беморӣ ва амалӣ намудани қобилияти онҳо метавонад кумак намоянд  
	2026-2028
	ВТҲИА
	Имкониятҳои наврасоне, ки бо ВНМО зиндагӣ мекунанд, васеъ карда шуданд

	105.
	Таҳкими амалҳо ҷиҳати ҳамгироии шабакаи муассисаҳои кумаки аввалияи тиббию санитарӣ ва муассисаҳо дар самти солимии руҳӣ фаъолияткунанда
	2026-2028
	ВТҲИА
	Фаъолияти муассисаҳо дар ин самт таҳким дода шуд

	106.
	Таҳияи Дастурамали байниидоравӣ барои расонидани кӯмаки равониву иҷтимоӣ барои оилаҳои осебпазир дар ҳолатҳои фавқулода 
	2026-2027
	КҲФМГ, ВТҲИА, ВМИ, ВА, ММҚ, ВҲИ
	Дастурамал таҳия шуд

	13.  ҲУҚУҚ БА ТАҲСИЛ 

	107.
	Қабули Кодекси маорифи Ҷумҳурии Тоҷикистон мутобиқ ба стандартҳои байналмилалии ҳуқуқ ба таҳсил ва тавсияҳои ниҳодҳои СММ, инчунин ворид намудани ҳуқуқ ба таҳсили босифат дар муҳити фарогир ҳамчун яке аз принсипҳои асосии ҳуқуқ ба таҳсил  
	2026-2028
	ВМИ
	Кодекси маорифи Ҷумҳурии Тоҷикистон қабул гардид ва ба стандартҳои байналмилалии ҳуқуқ ба таҳсил мутобиқат мекунад   

	108.
	Фароҳам овардани шароити мусоид ҷиҳати ҷалби кӯдакони ятиму бепарастор ва имконияташон маҳдуд ба муассисаҳои  таълимии таҳсилоти ибтидоӣ ва миёнаи касбӣ
	2026-2028
	КТИМК, ММТ
	Ба муассисаҳои таълимии таҳсилоти ибтидоӣ ва миёнаи касбӣ кӯдакони ятиму бепарастор ва имконияташон маҳдуд фаро гирифта шудаанд

	109.
	Бо мақсади мутобиқ сохтан ба меъёрҳои байналмилалӣ, инчунин баланд бардоштани сифати таълим дар ҳамаи зинаҳои таҳсилот таҷдиди назар намудани стандартҳои давлатӣ, нақшаву барномаҳои таълимӣ ва гузаронидани ихтисосҳои амалкунандаи муассисаҳои таҳсилоти олии  касбӣ аз аккредитатсия ва рейтинги байналмилалӣ 
	2026-2028
	ВМИ
	Баланд бардоштани вазъи сифати таълим дар ҳамаи зинаҳои таҳсилот


	110.
	Дастрасии кӯдакон, аз ҷумла кӯдакони дорои имконияти маҳдуд ба муассисаҳои таҳсилоти томактабӣ бо дар назардошти имкониятҳо ва ниёзҳои гуногуни кӯдак 
	2026-2028
	ВМИ
	Фарогирии кӯдакон, аз ҷумла кӯдакони дорои имконияти маҳдуд ба муассисаҳои таҳсилоти томактабӣ зиёд карда шуд

	111.
	Тайёр намудани мутахассисон дар муассисаҳои таълимии таҳсилоти касбии равияи омӯзгорӣ бо забони ақаллиятҳои миллӣ  
	2026-2028
	ВМИ, КТИМК
	Мутахассисони равияи омӯзгорӣ бо забони ақаллиятҳои миллӣ омода карда мешаванд

	112.
	Зиёд намудани дарсҳои иловагии забони давлатӣ (тоҷикӣ) барои донишҷӯёни хориҷӣ ва намояндагони ақаллиятҳои миллие, ки забони тоҷикиро намедонанд
	2026-2028
	ВМИ, КТИМК
	Барои донишҷӯёни хориҷӣ ва ақаллиятҳои миллие, ки забони тоҷикиро намедонанд, дарсҳои иловагӣ ташкил карда шуданд 

	113.
	Андешидани тадбирҳо оид ба зиёд намудани шумораи муассисаҳои таълимии таҳсилоти умумӣ 
	2026-2028
	ВМИ, ВМ, МИМҲД
	Шумораи муассисаҳои таълимии таҳсилоти умумӣ зиёд карда шуданд 

	114.
	Ба муассисаҳои таълимии таҳсилоти ибтидоӣ ва миёнаи касбӣ ҷалб намудани духтарон ва писарон аз ноҳияҳои дурдасти кишвар ва таъмини онҳо бо шароити иҷтимоӣ ва таълимӣ  
	2026-2028
	КТИМК, ВРИС, ММТ,
МИМҲД
	Фарогирии духтарон аз ноҳияҳои дурдаст ба муассисаҳои таълимии таҳсилоти ибтидоӣ ва миёнаи касбӣ таъмин карда шуданд

	115.
	Зиёд намудани шумораи муассисаҳои таълимии таҳсилоти томактабӣ 
	2026-2028
	ВМИ, ВМ, МИМҲД
	Шумораи муассисаҳои таълимии таҳсилоти  томактабӣ зиёд карда шуданд

	14. ҲУҚУҚҲОИ КӮДАК 

	116.
	Такмили қонунгузорӣ дар самти васоят ва парасторӣ
	2027-2028
	ВМИ, ВТҲИА, ВА, ВМ, ВҲИ, ММҚ МИМҲД
	Қонунгузорӣ дар самти васоят ва парасторӣ такмил дода шуд

	117.
	Таҳияи методологияи ягона барои   ҳамоҳангсозии фаъолияти байниидоравӣ дар самти   хизматрасониҳои ҳифзи ҳуқуқҳои кӯдак    
	2027-2028
	ВМИ,   ВТҲИА, ВММША, ВКД, ККЗО, КҶВ, КТИМК ВҲИ
	Методологияи ягона барои   ҳамоҳангсозии фаъолияти байниидоравӣ дар самти   хизматрасониҳои ҳифзи ҳуқуқҳои кӯдак таҳия карда шуд

	118.
	Ташкил ва баргузор намудани маъракаҳои омӯзишию маърифатӣ вобаста ба манъи ҳама намуди зӯроварӣ нисбати кӯдакон ва тарбияи мусбати кӯдак бидуни зӯроварӣ дар ҳамкорӣ бо ташкилотҳои ҷамъиятии сатҳи маҳалҳо           
	2026-2028

	ВКД, ВМИ, КҶВ, ККЗО,  ВТҲИА, МИМҲД, ВҲИ
	Маъракаҳои омӯзишию маърифатӣ гузаронида шуданд

	119.
	Гузаронидани омӯзиши пайваста дар самти мониторинг ва арзёбии ҳуқуқҳои кӯдак барои кормандони вазорату идораҳо
	2026-2028
	ДИП, ВМИ, ВҲИ
	Чорабинии омӯзишӣ  гузаронида шуд

	120.
	Омӯзиши масъалаи дар амалия татбиқ намудани   институти оилаи (мурабии) парастор  

	2026-2027
	ВМИ, ВТИҲА, ВҲИ, МИМҲД,
	Таклифҳои мушаххас пешниҳод карда шудаанд  

	15. ҲУҚУҚ БА МЕҲНАТ ВА МУЗДИ БАРОБАРИ МЕҲНАТ, ТАЪМИНОТ, СУҒУРТАИ ИҶТИМОӢ 
ВА МУҲОҶИРОН 

	121.
	Таҳияи механизмҳои мутобиқ кардани шароити корӣ ба талаботи инфиродии ҷавонон, занон, аз ҷумла маъюбон  
	2026-2028
	ВММША
	Механизмҳо таҳия, тасдиқ ва дар байни корфармоён тақсим карда шуданд

	122.
	Омӯзиши масъалаи такмили қонунгузорӣ дар соҳаи муҳоҷират ҷиҳати мутобиқ намудан ба стандартҳои байналмилалӣ
	2026-2028
	ВММША, ВКД, ВКХ, КДАМ, АО
	Омӯзиш гузаронида шуда, таклифҳои мушаххас пешниҳод карда шуданд

	123.
	Андешидани чораҳо оид ба ҳимояи ҳуқуқҳои аъзои оилаи муҳоҷирони меҳнатӣ    
	2026-2028
	ВММША, МИМҲД
	Чораҳои муассир андешида шуданд  

	124.
	Гузаронидани омӯзиши кормандони муассисаҳои дипломатӣ ва консулӣ оид ба паҳлуҳои гендерии муҳоҷирати меҳнатӣ
	2026-2028
	ВКХ, ВҲИ
	Чорабиниҳои омӯзишӣ гузаронида шуданд

	1. 125.
	Васеъ намудани дастрасӣ ба иттилоот оид ба хизматрасониҳои муассисаҳои дипломатӣ ва консулӣ
	2026-2028
	ВКХ
	Дастрасӣ ба иттилоот таъмин карда шуд 

	126.
	Омӯзиши масъалаи таҳияи механизмҳои самараноки баррасии арзу шикоятҳои муҳоҷирон ва аъзои оилаи онҳо
	2026-2028
	ВКХ, ВА, ВҲИ, ҶШ
	Омӯзиш гузаронида шуда, механизми самаранок таҳия карда шуд

	16.  ҲУҚУҚҲОИ МАЪЮБОН 

	127.
	Тасдиқ (ратификатсия)-и Конвенсияи СММ дар бораи ҳуқуқҳои маъюбон
	2026-2027
	ВТҲИА, ВКХ
	Конвенсия тасдиқ (ратификатсия) карда шуд 

	17.  ҲУҚУҚИ ГУРЕЗАҲО, ШАХСОНИ ПАНОҲҶӮЯНДА, КОҲИШ ДОДАН ВА ПЕШГИРИИ БЕШАҲРВАНДӢ

	128.
	Такмили Қонуни Ҷумҳурии Тоҷикистон «Дар бораи гурезаҳо» мутобиқ ба стандартҳои байналмилалӣ
	2026-2028

	ВКД, ВА,
КДАМ
	Қонунгузории амалкунанда такмил дода шуд 

	129.
	Омӯзиши масъалаи аз ҷавобгарии ҷиноятӣ озод намудани шахсони паноҳҷӯянда барои ғайриқонунӣ, бе ҳуҷҷатҳои муайян ва иҷозати зарурӣ гузаштан аз сарҳади давлатии Ҷумҳурии Тоҷикистон
	2026-2028
	ПГ, ВКД, КДАМ
	Омӯзиш гузаронида шуда, таклифҳои мушаххас пешниҳод карда шуданд 

	130.
	Таҳия ва пешниҳоди санади меъёрии ҳуқуқии дахлдор дар бораи тартиби додани мақоми гуреза дар Ҷумҳурии Тоҷикистон, ки дар он расмиёти муайян кардани мақоми гуреза мутобиқ ба стандартҳои байналмилалӣ пешбинӣ мешавад  
	2026-2028


	ВКД, КДАМ, ПГ
	Санади меъёрии ҳуқуқии дахлдор таҳия ва барои баррасӣ пешниҳод карда шуд

	131.
	Омӯзиши масъалаи таъмини кафолатҳои ҳуқуқи кӯдак ба шаҳрвандии Ҷумҳурии Тоҷикистон аз лаҳзаи таваллуд ва пешгири намудани бешаҳрвандии кӯдакон
	2026-2027
	ВКД, ВА
	Омӯзиш гузаронида шуда, таклифи асоснок пешниҳод карда шуд

	2. 132.
	Омӯзиши масъалаи тасдиқ (ратификатсия)-и Конвенсия дар бораи вазъи шахсони бешаҳрванд аз соли 1954 ва Конвенсия дар бораи коҳиш додани бешаҳрвандӣ аз соли 1961 
	2026-2028
	ВКД, ВКХ, ВА, КДАМ
	Омӯзиш гузаронида шуда, таклифҳои асоснок пешниҳод карда шуданд

	133.
	Таҳия ва қабули расмиёти дақиқи муайян намудани вазъи шахси бешаҳрванд
	2026-2028
	ВКД, КДАМ, ВКХ, ВА
	Расмиёт қабул карда шуд

	134.
	Ҷудо кардани захираҳои зарурии буҷетӣ барои фаъолияти самараноки паноҳгоҳҳо барои шахсони гуреза ва бешаҳрванд
	2026-2028
	ВКД, ВМ
	Маблағҳои буҷети ҳамасола барои дастгирии паноҳгоҳҳо барои қурбониёни савдои одамон ва шаклҳои дигари ғуломии муосир ҷудо карда мешаванд



Рӯйхати ихтисораҳо:

ДИП – Дастгоҳи иҷроияи Президенти Ҷумҳурии Тоҷикистон
ВА – Вазорати адлияи Ҷумҳурии Тоҷикистон
[bookmark: _GoBack]ВҲИ – Ваколатдор оид ба ҳуқуқи инсон дар Ҷумҳурии Тоҷикистон
ВКХ – Вазорати корҳои хориҷии Ҷумҳурии Тоҷикистон
ВМИ – Вазорати маориф ва илми Ҷумҳурии Тоҷикистон
ВММША – Вазорати меҳнат, муҳоҷират ва шуғли аҳолии Ҷумҳурии Тоҷикистон
ВКД – Вазорати корҳои дохилии Ҷумҳурии Тоҷикистон
ВФ – Вазорати фарҳанги Ҷумҳурии Тоҷикистон
ВТҲИА – Вазорати тандурустӣ ва ҳифзи иҷтимоии аҳолии Ҷумҳурии Тоҷикистон
ВМд – Вазорати мудофиаи Ҷумҳурии Тоҷикистон
ВМ – Вазорати молияи Ҷумҳурии Тоҷикистон
ВРИС – Вазорати рушди иқтисод ва савдои Ҷумҳурии Тоҷикистон 


ВЭЗО – Вазорати энергетика ва захираҳои обии Ҷумҳурии Тоҷикистон
СО – Суди Олии Ҷумҳурии Тоҷикистон 
СК – Суди Конститутсионии Ҷумҳурии Тоҷикистон
СОИ – Суди Олии иқтисодии Ҷумҳурии Тоҷикистон 
СММ – Созмони Милали Муттаҳид
ПГ – Прокуратураи генералии Ҷумҳурии Тоҷикистон
КТР – Кумитаи телевизион ва радиои назди Президенти Ҷумҳурии Тоҷикистон
КРМ – Кумитаи рушди маҳалли назди Президенти Ҷумҳурии Тоҷикистон
КҶВ – Кумитаи кор бо ҷавонон ва варзиши назди Ҳукумати Ҷумҳурии Тоҷикистон
КТИМК – Кумита оид ба таҳсилоти ибтидоӣ ва миёнаи касбии назди Ҳукумати Ҷумҳурии Тоҷикистон
ККЗО – Кумитаи кор бо занон ва оилаи назди Ҳукумати Ҷумҳурии Тоҷикистон
КДАМ – Кумитаи давлатии амнияти миллии Ҷумҳурии Тоҷикистон
КҲФМГ – Кумитаи ҳолатҳои фавқулодда ва мудофиаи граждании назди Ҳукумати Ҷумҳурии Тоҷикистон
КМС – Кумитаи меъморӣ ва сохтмони назди Ҳукумати Ҷумҳурии Тоҷикистон
КА – Кумитаи андози назди Ҳукумати Ҷумҳурии Тоҷикистон
КДТҶМ – Кумитаи дин ва танзими ҷашну маросими назди Ҳукумати Ҷумҳурии Тоҷикистон
АО – Агентии омори назди Президенти Ҷумҳурии Тоҷикистон
АНДСМИ – Агентии назорат дар соҳаи маориф ва илми назди Президенти Ҷумҳурии Тоҷикистон
АХД – Агентии хизмати давлатии назди Президенти Ҷумҳурии Тоҷикистон
АНМН – Агентии назорати маводи нашъаовари назди Президенти Ҷумҳурии Тоҷикистон
АИТР – Агентии инноватсия ва технологияҳои рақамии назди Президенти Ҷумҳурии Тоҷикистон
АНДММК – Агентии назорати давлатии молиявӣ ва мубориза бо коррупсияи Ҷумҳурии Тоҷикистон
АҲМТФ – Агентии ҳифзи мероси таърихию фарҳангии назди Ҳукумати Ҷумҳурии Тоҷикистон
ХИ – Хадамоти иҷрои назди Ҳукумати Ҷумҳурии Тоҷикистон 
ХЗ – Хадамоти зиддиинҳисории назди Ҳукумати Ҷумҳурии Тоҷикистон
МИМҲД – Мақомоти иҷроияи маҳаллии ҳокимияти давлатӣ
ММТ – Маркази миллии тестии назди Президенти Ҷумҳурии Тоҷикистон
ММҚ – Маркази миллии қонунгузории назди Президенти Ҷумҳурии Тоҷикистон
ИА – Иттифоқи адвокатҳои Ҷумҳурии Тоҷикистон
ИҶ – Иттиҳодияҳои ҷамъиятӣ
ҶШ – Ҷомеаи шаҳрвандӣ

